**Halloween**

*Val*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

An de an, de Halloween,

Chiar în faţa casei pun

Un dovleac baban şi plin,

Ce-l pictez, cât sunt de bun,

Într-un drac hidos, vădit,

Ca atunci când seara vin

Puradei cu “trick or treat”,

Să se sperie puţin,

Şi ca-n orice an, mereu,

Chiar şi ăi mai măricei,

Cum zăresc dovleacul meu,

Zău că…fac pipi pe ei!

Numai că pe strada mea

Stă şi John, din Roşiori,

Care, cu Lenuţa sa,

Are patru drăcuşori…

Ăştia, când apar mascaţi,

(Sânge de român curat!)

Nici un pic nu-s speriaţi

De dovleacul meu pictat,

Şi din contră,-a doua zi,

Când mă uit pe geam, constat,

Cât de mare el ar fi,

Că…dovleacu-i speriat!

Valeriu Cercel